b'\n_START_ARTICLE_\nLete\xc4\x8da veverica\n_START_SECTION_\nNa\xc4\x8din \xc5\xbeivljenja\n_START_PARAGRAPH_\n\xc5\xbdivi visoko v drevesih, da lahko jadra z enega drevesa na drugo in se s tem izogne razli\xc4\x8dnim sovra\xc5\xbenikom na tleh a je vseeno lahek plen za pti\xc4\x8de plenilce. Verjetno je razlog no\xc4\x8dnega \xc5\xbeivljenja lete\xc4\x8dih veveric prav ta, \xc4\x8deprav so \xc5\xa1e vedno poslastica za velike sove. \xc5\xbdivijo v drevesnih duplinah, ki so jih prej izdolbli detli oziroma druge vrste pti\xc4\x8dev. Poleti \xc5\xbeivi bolj samotarsko, pozimi pa se zdru\xc5\xbeijo v skupino 20 \xc5\xbeivali, da se medsebojno grejejo. Pri zelo nizkih temperaturah pa padejo celo v zimski spanec in se zbudijo le takrat, ko so la\xc4\x8dne ter pojejo del hrane, ki so si jo jeseni prihranile. \xc5\xbdivljenjska doba traja okoli 10 let.\n_START_SECTION_\nRazmno\xc5\xbeevanje\n_START_PARAGRAPH_\nParijo se po enem letu zgodaj spomladi ali zgodaj poleti. Brejost pri njih \xc5\xa1teje pribli\xc5\xbeno 40 dni. Po tem roku sami\xc4\x8dka skoti od 2 do 6 nemo\xc4\x8dnih, nebogljenih, golih in slepih mladi\xc4\x8dev. Po dveh mesecih se skupaj z materjo u\xc4\x8dijo letati. Mati jih nadzoruje in \xc4\x8de slu\xc4\x8dajno padejo jih prinese nazaj v gnezdo. Sprva jih nau\xc4\x8di kako naj startajo, jadrajo in varno pristanejo. Ko so \xc5\xbee malo starej\xc5\xa1i jih vzame na no\xc4\x8dne pohode in ji pomagajo iskati hrano. Mati skrbi zanje do naslednje pomladi.\n_START_SECTION_\nNa\xc4\x8din prehranjevanja\n_START_PARAGRAPH_\nLete\xc4\x8de veverice pri hrani niso preve\xc4\x8d izbir\xc4\x8dne in jejo prakti\xc4\x8dno vse: orehe, semena, sadje, li\xc5\xa1aje, gobe, mlade poganjke, insekte, pajke, jajca in mlade pti\xc4\x8de. Imajo velike o\xc4\x8di in s tem oster vid. Ima tudi natan\xc4\x8den sluh in ob\xc4\x8dutljive brke s katerimi lahko otipajo hrano. Hrano pojejo na licu mesta, le orehe in semena si prihranijo za zimo.\n_START_SECTION_\nNahajali\xc5\xa1\xc4\x8de\n_START_PARAGRAPH_\n\xc5\xbdivi v vzhodnem delu severne Amerike od Kanade do Mehike, vsepovsod kjer so prisotna visoka drevesa.\n_START_SECTION_\nNa\xc4\x8din leta\n_START_PARAGRAPH_\nPred startom se usmeri proti cilju in oceni razdalijo in smer. Nato odsko\xc4\x8di z raztegnjenimi udi in letalsko ko\xc5\xbeico ter zajadra med vejami. Tik pred pristankom dvigne rep pokonci, da se telo postavi skoraj navpi\xc4\x8dno in pristane z vsemi \xc5\xa1tirimi tacami na deblu drevesa. Lete\xc4\x8da veverica lahko spreminja napetost in obliko letalske ko\xc5\xbeice, da lahko natan\xc4\x8dno dolo\xc4\x8di smer letenja.'